Babelscape/SREDFM huggingface dataset:
Σλοβενική Βικιπαίδεια

Η Σλοβενική Βικιπαίδεια είναι η έκδοση της Βικιπαίδειας στη σλοβενική γλώσσα. Δημιουργήθηκε στις 8 Μαρτίου 2002 και σήμερα (Δεκέμβριος 2018) έχει περισσότερα από 162.800 λήμματα (45η σε αριθμό λημμάτων από όλες τις γλωσσικές εκδόσεις της Βικιπαίδειας).
Ιερά Μητρόπολις Αιτωλίας και Ακαρνανίας

Η Ιερά Μητρόπολις Αιτωλίας και Ακαρνανίας είναι η μεγαλύτερη σε έκταση Μητρόπολη της Εκκλησίας της Ελλάδος. Έχει έδρα το Μεσολόγγι και περιλαμβάνει το μεγαλύτερο τμήμα του Νομού Αιτωλοακαρνανίας εκτός απο το δήμο Ναυπακτίας και τη δημοτική ενότητα Παρακαμπυλίων του δήμου Αγρινίου, που είναι εκκλησιαστικά αυτόνομες περιοχές που συγκροτούν την Ιερά Μητρόπολη Ναυπάκτου και Αγίου Βλασίου. Η Μητρόπολη υπάρχει με τη σημερινή της μορφή από το 1922. Η Μητρόπολη πήρε το όνομά της από τον ομώνυμο νομό.
Ηλίας Τσιριμώκος

Ο Ηλίας Τσιριμώκος (26 Απριλίου 1907 - 13 Ιουλίου 1968) ήταν Έλληνας πολιτικός, ο οποίος διετέλεσε και πρωθυπουργός.
Σταύρος Τσιώλης

Ο Σταύρος Τσιώλης (Τρίπολη 6 Οκτωβρίου 1937 - Αθήνα 23 Ιουλίου 2019) ήταν σκηνοθέτης και σεναριογράφος του νέου ελληνικού κινηματογράφου.
Γαιάνθρακας

Γαιάνθρακας χαρακτηρίζεται κυρίως ο άνθρακας που εξορύσσεται από τη Γη, ο ορυκτός άνθρακας, σε αντιδιαστολή των άλλων ανθράκων όπως του ξυλάνθρακα, οπτάνθρακα (κωκ) αιθάλης κ.ά. που λαμβάνονται κατόπιν ειδικής κατεργασίας των ξύλων, πετρελαίων, γαιανθράκων ή άλλων ανθρακούχων υλών.

Οι ορυκτοί άνθρακες εξορύσσονται στα ανθρακωρυχεία.

Γενικά, τους ορυκτούς άνθρακες τους διακρίνουμε σε εκείνους που δεν χρησιμοποιούνται ως καύσιμη ύλη (π.χ. γραφίτης, διαμάντι) και σε εκείνους που χρησιμοποιούνται ως καύσιμη ύλη και στην παραγωγή χημικών ενώσεων. Στους τελευταίους ανήκουν ο ανθρακίτης και γενικά οι λιθάνθρακες, οι φαιάνθρακες (επιμέρους κατηγορία των οποίων είναι ο λιγνίτης) και η τύρφη. Οι μεταξύ τους διαφορές οφείλονται όχι μόνο στην περιεκτικότητα του άνθρακα, του υδρογόνου και του οξυγόνου, αλλά και στην εξωτερική μορφή υπό την οποία απαντώνται. Ειδικότερα η τύρφη χρησιμοποιείται και για τον εμπλουτισμό καλλιεργήσιμων εδαφών.

Όλοι οι γαιάνθρακες περιέχουν τέφρα,(ανόργανα συστατικά) σε ποικίλλουσα ποσότητα, καθώς και ίχνη νερού (υγρασία). Ακόμα περιέχουν φωσφορικό οξύ σε μηδαμινές ποσότητες, θείο ενωμένο με σίδηρο και, εν μέρει, οργανικό, το οποίο και είναι το περισσότερο ανεπιθύμητο συστατικό τους. Η περιεκτικότητα θείου στους γαιάνθρακες υποβιβάζει τη ποιότητά τους. Σ΄ αυτό οφείλεται και κατά μέγα μέρος η μειονεκτικότητα των φαιανθράκων (που περιέχουν σημαντικές ποσότητες θείου), έναντι των λιθανθράκων.

Τέλος, οι γαιάνθρακες αποτελούνται από μίγματα πολυσυμπυκνωμένων ενώσεων άνθρακα, υδρογόνου, οξυγόνου και αζώτου. Ο γραφίτης και το διαμάντι είναι σχεδόν τελείως καθαροί άνθρακες (άνω του 99%). Οι ως καύσιμη ύλη χρησιμοποιούμενοι γαιάνθρακες διαιρούνται ανάλογα εκ της περιεκτικότητας σε άνθρακα σε: ανθρακίτη, λιθάνθρακες, φαιάνθρακες (λιγνίτες) και τύρφη.

Από πετρολογικής άποψης, το διαμάντι είναι ορυκτό που ανευρίσκεται σε Πυριγενή πετρώματα, ο γραφίτης είναι ορυκτό μεταμορφωσιγενούς προέλευσης, ενώ οι υπόλοιποι ορυκτοί άνθρακες είναι ιζηματογενή πετρώματα.

Οι καύσιμοι γαιάνθρακες μαζί με το πετρέλαιο και το φυσικό αέριο αποτελούν τα ορυκτά καύσιμα.
Γέφυρα Τατάρνας

Η Γέφυρα Τατάρνας ήταν μια μονοκάμαρη γέφυρα στον Αχελώο με μεγάλο άνοιγμα, που το ένα της άκρο πατούσε στο Βάλτο Αιτωλοακαρνανίας και το άλλο στην Ευρυτανία. Η τεχνική της κατασκευής της ήταν πραγματικά αξιοθαύμαστη. Η ημερομηνία κατασκευής της γέφυρας είναι άγνωστη. Πιθανότατα κτίστηκε στα μέσα του 17ου αιώνα από πρωτομάστορες της περιοχής. Την ονομασία «Τατάρνα» έλαβε από την κοντινή μονή Παναγία της Τατάρνας (ιδρυθείσα το 1556). Δίπλα ακριβώς από τη γέφυρα ήταν η μεγαλύτερη πηγή του Αχελώου, γνωστή ως "Μαρδάχα". Το καλοκαίρι ελάχιστο νερό έφτανε από τα ορεινά της Πίνδου. Ο κύριος όγκος του νερού πήγαζε από τη Μαρδάχα. Δυστυχώς η γέφυρα σήμερα βρίσκεται μέσα στα νερά της τεχνητής λίμνης των Κρεμαστών, μετά την κατασκευή του ομώνυμου φράγματος τη δεκαετία του 1960. Στη θέση της υπάρχει σύγχρονη γέφυρα, που σχεδίασε ο πολιτικός μηχανικός Αρίσταρχος Οικονόμου και που για την τεχνική της κατασκευής της κέρδισε τρία διεθνή βραβεία. Η κατασκευή της πρωτοποριακής αυτής γέφυρας ξεκίνησε το 1965 και ολοκληρώθηκε το 1970. Η γέφυρα διαθέτει τρεις καμάρες, από τις οποίες η μεγαλύτερη έχει πλάτος 196 μέτρων.

Στο ιστορικό γεφύρι της Τατάρνας δόθηκε το 1821 η πρώτη μάχη των Ελλήνων της Ρούμελης εναντίον των Τούρκων. Σε ανάμνηση αυτού του γεγονότος κατ΄ έτος στις αρχές Ιουνίου γίνονται διάφορες εκδηλώσεις (θεία λειτουργία, επιμνημόσυνη δέηση, κατάθεση στεφάνων) στο μνημείο πεσόντων που βρίσκεται στη παρακείμενη θέση «Λαχανόκηπος».

Από τη νέα γέφυρα διέρχεται επαρχιακή οδός που συνδέει το νομό Ευρυτανίας με το νομό Αιτωλοακαρνανίας.
Ευρωπαϊκό Δίκαιο

Ευρωπαϊκό Δίκαιο ή Δίκαιο της Ευρωπαϊκής Ένωσης ή Ενωσιακό Δίκαιο (πριν το 2009 "Κοινοτικό Δίκαιο") ονομάζεται το Δίκαιο της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας. Το ευρωπαϊκό δίκαιο συνιστά ιδιαίτερη έννομη τάξη, χωριστή από τις εθνικές έννομες τάξεις των κρατών-μελών και διέπεται από τις δικές του ιδιαίτερες αρχές.
Tempo TV

Το Tempo TV (αρχικά New Channel) ήταν ελληνικός ιδιωτικός τηλεοπτικός σταθμός πανελλαδικής εμβέλειας, με έδρα την Αθήνα. Το New Channel, ήταν ο τέταρτος κατά σειρά τηλεοπτικός σταθμός που λειτούργησε στην Ελλάδα, μετά την έναρξη λειτουργίας του MEGA, του ΑΝΤ1 και του Καναλιού 29.

Την πρώτη του ονομασία την πήρε από την ιδιοκτήτρια εταιρεία του (Νέο Κανάλι). Επί κυβέρνησης Μητσοτάκη την διετία 1993-1994, απέκτησε προσωρινή τηλεοπτική άδεια, ισχύος επτά ετών (1993-2000), χωρίς οικονομικό αντάλλαγμα, όπως και όλοι οι υπόλοιποι τηλεοπτικοί σταθμοί εθνικής εμβέλειας.
Έρασμος

-->
Ο Ντεζιντέριους Εράσμους Ροτεροντάμους ("Desiderius Erasmus Roterodamus", 28 Οκτωβρίου 1466 – 12 Ιουλίου 1536), γνωστός ως Έρασμος ή Έρασμος του Ρότερνταμ , ήταν Ολλανδός αναγεννησιακός ανθρωπιστής, καθολικός ιερέας, δάσκαλος και θεολόγος. Ο Έρασμος ήταν κλασικός λόγιος που έγραφε σε «καθαρή» λατινική γλώσσα. Έμαθε πολύ καλά αρχαία ελληνικά που δίδαξε για ένα διάστημα στο Κέιμπριτζ της Αγγλίας.
Σόουιν

Σόουιν (ιρλ. "Samhain") είναι στα ιρλανδικά η λέξη για το μήνα Νοέμβριο. Κυριολεκτικά σημαίνει "το τέλος του καλοκαιριού". Η γιορτή του Σόουιν σηματοδοτούσε το τέλος του καλοκαιριού και την αρχή του κελτικού Νέου Έτους. Για τους αγρότες είναι η αρχή του χειμώνα: οι βοσκοί έβαζαν στους σταύλους τα κοπάδια τους και οι γεωργοί μάζευαν τη σοδειά τους. Είναι η αντίστοιχη μέρα των Αγίων Πάντων των Χριστιανών. Οι Ουαλοί την ονόμαζαν "Hollantide ή Calan Gaeaf". Σύμφωνα με το μύθο, τη νύχτα του Σόουιν, της 31ης Οκτωβρίου, ήταν η Γιορτή των Νεκρών, όταν οι θεοί κατέβαιναν στη γη και με τα μαγικά τους προκαλούσαν αναστάτωση στους θνητούς ανθρώπους. Το Σόουιν εξελίχτηκε στη γιορτή που είναι γνωστή ως Χάλλογουιν.
Κύκλος του Όλστερ

Ο Κύκλος του Όλστερ (Ulster Cycle) είναι επίσης γνωστός ως "Ulaid Cycle" και περιλαμβάνει μια συλλογή ιστοριών που αφορούν την ιστορία των ηρώων των Ουλάιντ (που έδωσαν και το όνομά τους στην περιοχή τους), στο ανατολικό μέρος της σημερινής επαρχίας της Ιρλανδίας Όλστερ, βασικότερη εκ των οποίων είναι η Επιδρομή του Κούλεϊ. Κεντρικός ήρωας του Κύκλου του Όλστερ και των κελτικών μύθων γενικότερα είναι ο ήρωας Κουχούλιν.

Το κυρίως μέρος του Κύκλου του Όλστερ τίθεται χρονικά κατά τη βασιλεία του Κόνορ μακ Νέσσα στο Όλστερ και της βασίλισσας Μάεβ στο Κόνναχτ, την ίδια περίπου χρονική περίοδο με τη ζωή του Ιησού. Ο Κύκλος του Όλστερ επίσης περιλαμβάνει την ιστορία του Conaire Mór, βασιλιά της Ιρλανδίας, κυρίως επειδή είναι σύγχρονος του Κόνορ και της Μάεβ, καθώς τα γεγονότα λαμβάνουν χώρα στην Τάρα.
Νίκος Ντουφεξιάδης

Ο Νίκος Ντουφεξιάδης (1916 - 28 Αυγούστου 2006) ήταν Έλληνας τενόρος της Εθνικής Λυρικής Σκηνής από την ίδρυσή της, το 1938 μέχρι το 1986. Έπαιξε σε πολλές όπερες και οπερέτες και διακρίθηκε σε κωμικούς ρόλους.
Βλαντιμίρ Τρέτσικοφ

Ο Βλαντιμίρ Τρέτσικοφ (Πετροπαβλόφσκ του Καζακστάν, 26 Δεκεμβρίου 1913 - Πρετόρια, 26 Αυγούστου 2006) ήταν Καζάκος αυτοδίδακτος ζωγράφος, από τους εμπορικότερους καλλιτέχνες για την εποχή του.

Τα έργα του ήταν γνωστά ιδίως στη διάρκεια των δεκαετιών του '60 και του '70. Έζησε τη Ρωσική Επανάσταση, ενώ φυλακίστηκε σε στρατόπεδο συγκέντρωσης της Ινδονησίας στη διάρκεια του Β' Παγκοσμίου Πολέμου. Το 1946 εγκαταστάθηκε στη Νότια Αφρική, όπου το 1950 ζωγράφισε το έργο «Το Κορίτσι από την Κίνα», που είναι γνωστό και με το όνομα «Η Πράσινη Κυρία». Το έργο αυτό, που είναι και το πιο αναγνωρίσιμο έργο του, πωλήθηκε σε πάνω από 500.000 αντίγραφα, περισσότερα από οποιονδήποτε άλλο πίνακα. Ο Τρέτσικοφ έγινε σύμβολο της βρετανικής ποπ κουλτούρας της δεκαετίας του 1960, ενώ έπαιξε το 1966 στην ταινία "Alfie" του Μάικλ Κέιν.

Κέρδισε τον τίτλο του «βασιλιά του κιτς» αναπαράγοντας κατά χιλιάδες τα έργα του, γεγονός που τον έκανε και έναν από τους πιο εμπορικούς καλλιτέχνες της εποχής του. Οι κριτικοί αδίκησαν το ζωγράφο. Έλεγαν ότι η τέχνη του είναι για αυτούς που μισούν την τέχνη.
Μοχάμετ Γκανουσί

Ο Μοχάμετ Γκανουσί (Mohamed Ghannouchi, στα αραβικά: محمد الغنوشي) είναι πολιτικός από την Τυνησία . Διετέλεσε πρωθυπουργός από τις 17 Νοεμβρίου 1999 ως την παραίτησή του, στις 27 Φεβρουαρίου 2011. Έγινε για λίγες ώρες προσωρινός αρχηγός κράτους τον Ιανουάριο του 2011, έπειτα από την φυγή του Προέδρου Ζιν ελ Αμπεντίν Μπεν Αλί.
Υπερδνειστερία

Η Υπερδνειστερία είναι κράτος (de-facto) στη Μολδαβία στην Ανατολική Ευρώπη. Το μη αναγνωρισμένο αυτό κράτος είναι ανεξάρτητο(de-fecto) από τη Μολδαβία από τις 2 Σεπτεμβρίου του 1990, οπότε και διακήρυξε την ανεξαρτησία του υποβοηθούμενο από Ρώσους, Κοζάκους και Ουκρανούς εθελοντές, καθώς και τη 14η Ρωσική (πρώην Σοβιετική) Στρατιά, νίκησε τις Μολδαβικές δυνάμεις στον Πόλεμο της Υπερδνειστερίας. Ενώ υπάρχει κατάπαυση του πυρός από το 1992, το Ευρωπαϊκό Συμβούλιο αναγνωρίζει την Υπερδνειστερία ως περιοχή «παγωμένης διαμάχης». Η αυτοδιάθεσή της είναι διαφιλονικούμενη. Η Υπερδνειστερία συνεχίζει να ισχυρίζεται ανεξαρτησία και διατηρεί κυριαρχία στην περιοχή της. Σε δημοψήφισμα στις 17 Σεπτεμβρίου 2006, οι ψηφοφόροι της αυτοανακηρυγμένης Δημοκρατίας ψήφισαν με ποσοστό 93,1% υπέρ της ανεξαρτητοποίησής τους από τη Μολδαβία και της ένωσης με τη Ρωσία, με την οποία η περιοχή δεν συνορεύει. Δε διαφαίνεται ότι η Ρωσία θα αποδεχτεί την ένωση με την Υπερδνειστερία στο άμεσο μέλλον. 

Η Δημοκρατία της Μολδαβίας ορίζει την Υπερδνειστερία ως αυτόνομη εδαφική ενότητα της Υπερδνειστερίας με ειδικό νομικό καθεστώς (), ή ("Αριστερή Όχθη του Δνείστερου").

Μετά τη διάλυση της ΕΣΣΔ, οι εντάσεις μεταξύ της Μολδαβίας και της αποσχισθείσας Υπερδνειστερίας οδήγησαν σε στρατιωτική σύγκρουση που ξεκίνησε τον Μάρτιο του 1992 και ολοκληρώθηκε με εκεχειρία τον Ιούλιο του ίδιου έτους. Στο πλαίσιο της εν λόγω συμφωνίας, μια τριμερής Επιτροπή Κοινού Ελέγχου (Ρωσία, Μολδαβία και Υπερδνειστερία) επιβλέπει τις ρυθμίσεις ασφαλείας στην αποστρατιωτικοποιημένη ζώνη, η οποία περιλαμβάνει είκοσι τοποθεσίες και στις δύο πλευρές του ποταμού. Παρόλο που η εκεχειρία έχει διατηρηθεί, η πολιτική κατάσταση της περιοχής δεν έχει επιλυθεί: η Υπερδνειστερία είναι μια μη αναγνωρισμένη αλλά ντε φάκτο ανεξάρτητη ημιπροεδρική δημοκρατία με τη δική της κυβέρνηση, κοινοβούλιο, στρατό, αστυνομία, ταχυδρομικό σύστημα, νόμισμα και πινακίδες κυκλοφορίας οχημάτων. Οι αρχές της έχουν υιοθετήσει σύνταγμα, εθνικό ύμνο, σημαία και εθνόσημο. Είναι η μόνη χώρα που χρησιμοποιεί ακόμα το σφυροδρέπανο στη σημαία της. 

Μετά από συμφωνία του 2005 μεταξύ Μολδαβίας και Ουκρανίας, όλες οι επιχειρήσεις της Υπερδνειστερίας που επιδιώκουν να εξάγουν αγαθά μέσω των ουκρανικών συνόρων πρέπει να εγγραφούν στις αρχές της Μολδαβίας. Η συμφωνία αυτή εφαρμόστηκε μετά την έναρξη ισχύος της Ευρωπαϊκής Αποστολής Συνοριακής Βοήθειας στην Μολδαβία και την Ουκρανία (EUBAM) το 2005. Οι περισσότεροι Υπερδνειστέριοι έχουν Μολδαβική υπηκοότητα, αλλά πολλοί Υπερδνειστέριοι έχουν επίσης Ρωσική και Ουκρανική υπηκοότητα. Η μεγαλύτερη πληθυσμιακή ομάδα είναι οι Ρώσοι που αποτελούσαν το 34% το πληθυσμού το 2015.

Η Υπερδνειστερία, η Αμπχαζία, η Νότια Οσετία και το Αρτσάχ είναι μετασοβιετικές ζώνες «παγωμένων συγκρούσεων». Αυτά τα τέσσερα εν μέρει αναγνωρισμένα κράτη διατηρούν φιλικές σχέσεις μεταξύ τους και αποτελούν την Κοινότητα για τη Δημοκρατία και τα Δικαιώματα των Εθνών.

Στις 20 Σεπτεμβρίου 2017, η κυβέρνηση της Υπερδνειστερίας ζήτησε το καθεστώς παρατηρητή στον ΟΗΕ και διαμαρτυρήθηκε για την επιθετικότητα της Μολδαβίας.

Στην επικράτεια της Υπερδνειστερίας κατοικούν 213 χιλιάδες πολίτες της Ρωσικής Ομοσπονδίας.
Μιχάλης Εμιρλής

Ο Μιχάλης Εμιρλής (1 Ιανουαρίου 1980) είναι Έλληνας τραγουδιστής.
Ανόργανη χημεία

Η Ανόργανη χημεία αποτελεί το δεύτερο μεγάλο κλάδο της Χημείας που μελετά όλα τα χημικά στοιχεία καθώς και τις πολυποίκιλλες ενώσεις τους με μόνη εξαίρεση τις οργανικές ενώσεις δηλαδή τις ενώσεις του άνθρακα, εκτός των καρβιδίων (= ενώσεων μετάλλων με άνθρακα), των ανθρακικών αλάτων, του μονοξειδίου του άνθρακα και του διοξειδίου του άνθρακα.

Ο όρος "ανόργανη χημεία" άρχισε να καθιερώνεται περί τα τέλη του 18ου αιώνα, ακριβώς την ίδια εποχή που είχε επικρατήσει πλέον η θεωρία περί της αφθαρσίας της ύλης. Αρχικά είχε δοθεί ιδιαίτερο βάρος στα στοιχεία εκείνα που συνδέονταν με έμβιους οργανισμούς των οποίων και ακολούθησε η ταυτοποίησή τους. Στη συνέχεια άρχισε η έρευνα και η μελέτη των διαφόρων στοιχείων και ενώσεων που δεν περιείχαν άνθρακα μέχρι που καθορίστηκαν επακριβώς οι διάφορες δομές τους.<br> 
Μετά και απ΄ αυτό ακολούθησε μια ύφεση των ερευνών αυτού του χώρου μέχρι που αποκαλύφθηκαν νέες χαρακτηριστικές ενώσεις που κέντρισαν το ενδιαφέρον των επιστημόνων. Τέτοιες ενώσεις για παράδειγμα ήταν οι γνωστές σήμερα ως «βοράνια», (ενώσεις βορίου με υδρογόνο), που παρουσιάζουν μοναδικές χημικές δομές. Συνεχιζόμενων των ερευνών αναπτύχθηκαν κεραμικά με πολύ μεγαλύτερες αντοχές που μπορεί ν΄ αντικαταστήσουν ακόμη και χάλυβα.

Τέλος χαρακτηριστικοί είναι οι νέοι τομείς που αναπτύσσονται της ανόργανης χημείας που έχουν να κάνουν ως σύνδεσμοι με άλλους κλάδους χημείας με κύριο χαρακτηριστικό παράδειγμα αυτό των οργανομεταλλικών ενώσεων (ενώσεις μετάλλων με οργανικές ενώσεις). Συνέπεια όλων αυτών των εξελίξεων είναι ότι και και τα απλά στοιχεία μελέτης της ανόργανης χημείας είναι εξ ίσου αναγκαία και καθοριστικά στην έννοια της ζωής, σε αντίθεση με ότι υποστηρίζονταν παλαιότερα.

Τα διάφορα κεφάλαια της Ανόργανης Χημείας, περιλαμβάνουν:
# Ονοματολογία Ανόργανης Χημείας
# Αριθμός Οξείδωσης
# Αντιδράσεις στις οποίες παραμένει σταθερός ο Αριθμός Οξείδωσης
## Διπλή Αντικατάσταση
## Εξουδετέρωση
# Αντιδράσεις στις οποίες μεταβάλλεται ο Αριθμός Οξείδωσης (Οξειδοαναγωγή)
## Απλές αντιδράσεις οξειδοαναγωγής
## Σύνθετες αντιδράσεις οξειδοαναγωγής
Σημαία της Αιγύπτου

[[Αρχείο:FIAV 110110.svg|23px]] H Σημαία της Αιγύπτου
Η σύγχρονη σημαία της Αιγύπτου υιοθετήθηκε στις 4 Οκτωβρίου του 1984. Απεικονίζει το εθνικό έμβλημα, που είναι ο "Αετός του Σαλαδίνου" (ένας θυρεός που είναι ενσωματωμένος σε έναν χρυσό αετό, ο οποίος κοιτάζει προς τη μεριά της σημαίας και κάτω από αυτόν υπάρχει μια περγαμηνή, η οποία φέρει το όνομα της χώρας στα αραβικά). Ο Αετός του Σαλαδίνου βρίσκεται στο κέντρο σε άσπρη λωρίδα, ενώ η σημαία έχει άλλες δύο ισομεγέθεις λωρίδες, χρώματος κόκκινου (στην κορυφή) και μαύρου (κάτω).
Το κόκκινο χρώμα αναφέρεται στην περίοδο πριν την Επανάσταση του 1952, η οποία έφερε στην εξουσία αξιωματικούς του Στρατού που ανέτρεψαν το βασιλιά Φαρούκ. Το λευκό συμβολίζει την έλευση της Επανάστασης του 1952, η οποία είχε αποτέλεσμα τον αναίμακτο τερματισμό της μοναρχίας. Το μαύρο χρώμα συμβολίζει το τέλος της καταπίεσης του λαού της Αιγύπτου στα χέρια των μοναρχικών και βρετανικών αποικιοκρατικών δυνάμεων.
Τα τρία αυτά χρώματα έγιναν τα παραδοσιακά παναραβικά χρώματα, τα οποία επίσης φέρουν οι σημαίες της Υεμένης, της Συρίας και του Ιράκ.
Η χώρα έχει Σύνταγμα από τις 11 Σεπτεμβρίου του 1971.
Ζιν Ελ Αμπιντίν Μπεν Άλι

Ο Ζιν Ελ Αμπιντίν Μπεν Άλι (<bdi>αραβικά</bdi>): زين العابدين بن علي‎, "Zayn al-‘Ābidīn bin ‘Alī," 1936-2019) ήταν ο 2ος πρόεδρος της Τυνησίας από τις 7 Νοεμβρίου 1987 ως τον εξαναγκασμό του σε παραίτηση στις 14 Ιανουαρίου 2011, στον απόηχο λαϊκών διαδηλώσεων και ταραχών. Ανήκει στο κόμμα Δημοκρατική Συνταγματική Ανασύνταξη. Θεωρείται από πολλούς υπεύθυνος για την πολιτική σταθερότητα και την οικονομική ανάπτυξη στην Τυνησία τις 2 τελευταίες δεκαετίες, ενώ έχει επίσης επικριθεί για παραμέληση των ανθρωπίνων δικαιωμάτων και των δημοκρατικών αξιών.
Κωνσταντίνος Καλλίας

Ο Κωνσταντίνος Καλλίας (Χαλκίδα, 9 Ιουλίου 1901 - Αθήνα, 7 Απριλίου 2004) ήταν Έλληνας πολιτικός, νομικός και δικηγόρος. Ήταν γιος του δικηγόρου Μιχαήλ Καλλία και της Ελένης Πλάτση και αδερφός του Γεώργιου Καλλία. Παντρεύτηκε την Χρυσούλα Καλλία (1909-1983), η οποία ήταν πρόεδρος του Λυκείου Ελληνίδων. Διετέλεσε υπουργός, βουλευτής και ευρωβουλευτής.
Τάμτα

Η Τάμτα Γκοντουάτζε (γεωργιανά: თამთა გოდუაძე, Τιφλίδα, 10 Ιανουαρίου 1981), γνωστή απλά ως Τάμτα, είναι Ελληνογεωργιανή τραγουδίστρια που ζει και δραστηριοποιείται κυρίως στην Ελλάδα.

Έγινε γνωστή από την συμμετοχή της στην ελληνική εκπομπή ταλέντων "Super Idol", τραγουδώντας σε ντουέτο "Το άλλο μου μισό", με τον νικητή του σόου, Σταύρο Κωνσταντίνου. Έχει κυκλοφορήσει τέσσερις δίσκους, από τα οποία τα δύο έχουν επανακυκλοφορήσει και τρία σιντί σινγκλ. Έχει αποκτήσει επτά βραβεία και έχει συνεργαστεί με πάρα πολλά ονόματα της ελληνικής και της ξένης μουσικής σκηνής. Έχει πρωταγωνιστήσει σε δύο μιούζικαλ, έχει δώσει την φωνή της σε παιδική ταινία, έχει συμμετάσχει ως κριτής στο «The X Factor» της Ελλάδας και της Γεωργίας, έχει σχεδιάσει την δική της σειρά ρούχων σε συνεργασία με την Attrativo και έχει παρουσιάσει τηλεοπτικά μια επίδειξη μόδας με μουσική.

Ανήκει στο δυναμικό της δισκογραφικής εταιρίας Minos EMI. Το 2019 εκπροσώπησε την Κύπρο στον Διαγωνισμό Τραγουδιού της Eurovision που διεξήχθη στο Τελ Αβίβ του Ισραήλ, με το τραγούδι "Replay" και έλαβε την 13η θέση ανάμεσα σε 26 χώρες.
Κουχούλιν

Στην ιρλανδική μυθολογία, ο Κουχούλιν (ιρλ. "Cú Chulainn"), γνωστός κι ως Σετάντα στην παιδική του ηλικία, είναι ο επιφανέστερος ήρωας του Όλστερ στον Κύκλο του Όλστερ. Μητέρα του ήταν η Ντεχτίνε, αδερφή του βασιλιά Κόνορ μακ Νέσσα, και πατέρας του ο Σουάλταμ, σύζυγος της Ντεχτίνε, ή ο θεός Λουγ των Τουάθα ντε Ντανάν. Ωστόσο, ανατράφηκε από τον Φέργκους.
Μαρία Πλυτά

Η Μαρία Πλυτά (26 Νοεμβρίου 1915 - 4 Μαρτίου 2006) ήταν Ελληνίδα σκηνοθέτις του κινηματογράφου, πεζογράφος, θεατρική συγγραφέας και δημοσιογράφος. Ήταν η πρώτη γυναίκα σκηνοθέτιδα στην Ελλάδα και είναι γνωστή για τις ταινίες "Τα αρραβωνιάσματα" (1950), "Ο βαφτιστικός" (1952) και "Ο Λουστράκος" (1962), που σημείωσαν μεγάλη εμπορική επιτυχία. Η Πλυτά θεωρείται μια από τις σημαντικότερες προσωπικότητες του πρώιμου μεταπολεμικού σινεμά, καθώς, παράλληλα με άλλους σκηνοθέτες, καθόρισε την κινηματογραφική γλώσσα της εποχής. Έγραψε επίσης μυθιστορήματα και θεατρικά έργα, ενώ εργάστηκε για αρκετά χρόνια σε εφημερίδες και περιοδικά.
Νίκος Ρίζος

Ο Νίκος Ρίζος (Πέτα Άρτας, 30 Σεπτεμβρίου 1924 - Αθήνα, 20 Απριλίου 1999) ήταν Έλληνας ηθοποιός. Πρωταγωνίστησε σε πολλές κωμωδίες του ελληνικού κινηματογράφου. Παντρεύτηκε την επίσης ηθοποιό, Έλσα Ρίζου (Ελένη Λαμπροπούλου γ. 10/12/1933), με την οποία απέκτησε έναν γιο, τον Κωνσταντίνο (γ. 1/5/1966).
Ιωάννης Φραγκούδης

100px|right|Campione olimpico
Ο Ιωάννης Φραγκούδης (1863 - 19 Οκτωβρίου 1916) ήταν Ελληνοκύπριος Ολυμπιονίκης της σκοποβολής (1896) και αξιωματικός του Στρατού.
Λύκειο

Το Λύκειο είναι σχολική δομή σε πολλές χώρες ανά τον κόσμο. Συνήθως ανήκει στην δευτεροβάθμια εκπαίδευση. Στην Ελλάδα ανήκει επίσης στη δευτεροβάθμια εκπαίδευση το Γυμνάσιο. Έχει διάρκεια παρακολούθησης 3 χρόνια. Δεν ανήκει στην υποχρεωτική εκπαίδευση.
Τίνταγκελ

thumb|250px|Ερείπια του Κάστρου του Τίνταγκελ
μικρογραφία|αριστερά
Το χωριό Τίνταγκελ βρίσκεται στην Κορνουάλη, στις βόρειες ακτές προς τον Ατλαντικό Ωκεανό. Το ίδιο το χωριό, αλλά και το κοντινό Κάστρο του Τίνταγκελ σχετίζονται με τους μύθους γύρω από τη φυσιογνωμία του Βασιλιά Αρθούρου και τους Ιππότες της Στρογγυλής Τραπέζης.

Κατηγορία:Γεωγραφία του Ηνωμένου Βασιλείου
Κατηγορία:Αρθουριανός κύκλος
Άλσφελντ

<br>

Το Άλσφελντ (γερμ. "Alsfeld") είναι μια πόλη στο κέντρο του κρατίδιου της Έσσης στην Γερμανία. Οι κοντινότερες πόλεις είναι το Χέρσφελντ περίπου 33 χλμ. ανατολικά, η Φούλντα 36 χλμ. νοτιοανατολικά, το Γκίσεν 47 χλμ. δυτικά και το Μάρμπουργκ περίπου 36 χλμ. βορειοδυτικά. Το Άλσφελντ βρίσκεται στον άνω ρου του ποταμού Σβαλμ (Schwalm), στο βόρειο τμήμα του νομού Φόγκελσμπεργκκραϊς (Vogelsbergkreis). Ο πληθυσμός της ανέρχεται στους 17.674 κατοίκους (2004).

Το Άλσφελντ είναι γνωστό για το ιστορικό του κέντρο, που έχει χαρακτηριστικά αρχιτεκτονικά στοιχεία από τον Μεσαίωνα και την Αναγέννηση.
Δημήτρης Νανόπουλος

Ο Δημήτρης Νανόπουλος (Αθήνα, 13 Σεπτεμβρίου 1948) είναι διακεκριμένος Έλληνας θεωρητικός φυσικός. Κατάγεται από το χωριό Σέλτση, στην ιστορική περιοχή της Βορείου Ηπείρου.
Ιγκρέιν

Στον Αρθουριανό Κύκλο, η Ιγκρέιν είναι η σύζυγος του Γκορλουά, Δούκα του Τιντάγκελ, στην Κορνουάλη. Την ποθούσε ο Ούθερ Πεντράγκον, αλλά εκείνη αρνιόταν να κάνει κάτι μαζί του. Ο Ούθερ απευθύνεται για βοήθεια στο Μέρλιν , ο οποίος με ένα μαγικό φίλτρο του δίνει τη μορφή του Γκορλουά. Την ίδια στιγμή που ο αληθινός Γκορλουά αντιμετωπίζει το στρατό του Ούθερ έξω από το κάστρο και τελικά σκοτώνεται, ο Ούθερ εξαπατά την Ιγκρέιν και περνά τη νύχτα μαζί της. Αργότερα, παντρεύεται την Ιγκρέιν και από τη νύχτα εκείνη γεννιέται ο Αρθούρος. 

Η Ιγκρέιν, εκτός από τον Αρθούρο, έχει άλλες τρεις κόρες από τον Γκορλουά: την Ελέιν, τη Μοργκάουζ και τη Μοργκάνα λε Φέι.
Χόρχε Λουίς Μπόρχες

Ο Χόρχε Λουίς Μπόρχες (ισπανικά: "Jorge Francisco Isidoro Luis Borges Acevedo", [ΔΦΑ: ˈxorxe ˈlwis ˈβorxes], Μπουένος Άιρες, Αργεντινή, 24 Αυγούστου 1899 - Γενεύη, Ελβετία, 14 Ιουνίου 1986) ήταν Αργεντινός συγγραφέας και θεωρείται μία από τις σημαντικότερες λογοτεχνικές μορφές του 20ού αιώνα. Παρόλο που είναι πιο γνωστός για τα διηγήματά του (όπου κυριαρχεί το στοιχείο του φανταστικού), ο Μπόρχες ήταν επίσης δοκιμιογράφος, ποιητής και κριτικός.
Νικόλαος Αρτεμιάδης

Ο Νικόλαος Αρτεμιάδης (Κωνσταντινούπολη, 1917 – Αθήνα, 11 Οκτωβρίου 2010) ήταν Έλληνας μαθηματικός. 

Διετέλεσε πρόεδρος της Aκαδημίας Aθηνών το 2000. Υπήρξε μέλος της Eλληνικής Mαθηματικής Eταιρείας, της οποίας διετέλεσε πρόεδρος κατά το 1977-1979, της Eθνικής Mαθηματικής Eπιτροπής της Aκαδημίας Aθηνών, της οποίας είναι τακτικό μέλος από το 1986, της Αμερικανικής Mαθηματικής Eταιρείας (American Mathematical Society, AMS) και της Mathematical Association of America, καθώς και άλλων διεθνών επιστημονικών εταιρειών.
AEG

Η A.E.-G. (γερμανικά: Allgemeine Elektricitäts-Gesellschaft, σε ελεύθερη μετάφραση: Γενική Επιχείρηση Ηλεκτρισμοί) είναι γερμανική εταιρεία παραγωγής ηλεκτρικού εξοπλισμού. Ιδρύθηκε το 1883 στο Βερολίνο από τον Έμιλ Ράτεναου, ενώ μετά από τον Β' Παγκόσμιο Πόλεμο, η έδρα της εταιρείας μεταφέρθηκε στη Φρανκφούρτη.

Το 1967 συγχωνεύτηκε με τη θυγατρική της, Telefunken, δημιουργώντας την AEG-Telefunken η οποία το 1985 εξαγοράστηκε από την Daimler-Benz και μετονομάστηκε σε AEG. Η AEG ενσωματώθηκε πλήρως στην Daimler-Benz από το 1996. Ό,τι απέμεινε από την AEG έγινε μέρος της ADtranz και της Deutsche Aerospace.

Επίσης, κατασκεύασε και τα γνωστά τρένα Intercity ΟΣΕ ("AEG DE IC - 2000N) για τους Ελληνικούς Σιδηροδρόμους από το 1987 μέχρι το 1996.

Μετά την απόκτηση της θυγατρικής επιχείρησης οικιακών συσκευών AEG Hausgeräte GmbH το 1994, το 2005 η Electrolux απέκτησε τα δικαιώματα για την εμπορική ονομασία AEG, η οποία χρησιμοποιείται τώρα σε ορισμένα από τα προϊόντα της. Η μάρκα AEG χρησιμοποιείται επίσης από διάφορους εταίρους στο πλαίσιο του προγράμματος αδειοδότησης Electrolux Global Brand Licensing.
Γραμματική

Η γραμματική είναι το σύνολο των κανόνων που διέπουν τη δομή μιας γλώσσας. Κανόνες της δομής της γλώσσας θεωρούνται αυτοί που ενυπάρχουν στη γλώσσα και όχι το τι θεωρείται "ποιοτικά" καλύτερο να λέγεται.

Γραμματική επίσης ονομάζεται και η μελέτη αυτών των κανόνων από τη γλωσσολογία καθώς και το βιβλίο όπου αυτοί οι κανόνες καταγράφονται.

Η γραμματική περιλαμβάνει επίπεδα γλωσσικής ανάλυσης: τη φωνολογία, τη μορφολογία, τη σύνταξη και τη σημασιολογία. Με μια ευρύτερη έννοια, γραμματική είναι όλη η γλώσσα εκτός από το λεξιλόγιο (ή λεξικό). Σε κάθε περίπτωση η σύνταξη δεν θεωρείται σήμερα ξεχωριστό και ανεξάρτητο κομμάτι, αλλά μέρος της γραμματικής.
Στρογγυλή Τράπεζα

thumb|Ο βασιλιάς Αρθούρος στη Στρογγυλή Τράπεζα με όλους τους ιππότες του.
Στον Αρθουριανό κύκλο, η Στρογγυλή Τραπέζη είναι το τραπέζι γύρω από το οποίο συναθροίζονταν στο Κάμελοτ ο βασιλιάς Αρθούρος και οι Ιππότες του για να συζητήσουν ζητήματα υψίστης σημασίας για το βασίλειο. 

Η ιδέα της Στρογγυλής Τραπέζης χρονολογείται από το έργο του Τζέφρεϊ του Μονμάουθ "Historia Regum Britanniae", αλλά η πιο δημοφιλής ιστορία προέρχεται από τον "Μέρλιν" του Robert de Boron. Σε αυτήν, η Τράπεζα κατασκευάστηκε από τον Μέρλιν ως απομίμηση του τραπεζιού στο Μυστικό Δείπνο. Σύμφωνα με ορισμένες εκδοχές του μύθου η στρογγυλή τράπεζα, όπως και «εκατό καλοί ιππότες», ήταν προίκα της συζύγου του Αρθούρου, Γκουίνεβιρ, από τον πατέρα της Λεόντεγκρανς. 

Στη Στρογγυλή Τράπεζα δεν υπάρχει κορυφή του τραπεζιού, άρα κανένα άτομο δεν κατέχει προνομιούχο θέση, κανένας δεν είναι αρχηγός όπως συνηθιζόταν στο Μεσαίωνα.
Κρυσταλλογραφία

Κρυσταλλογραφία ονομάζεται γενικά η μελέτη του κρυσταλλικού πλέγματος, δηλαδή της γεωμετρικής δόμησης, εκείνης των κρυστάλλων.

Με τη βοήθεια της κρυσταλλογραφίας και των μεθόδων που ακολουθεί αυτή, οι επιστήμονες ανακαλύπτουν τη γεωμετρική διάταξη (κρυσταλλικό σύστημα) των σωματιδίων που συγκροτούν τους κρυστάλλους. Δέσμη ακτίνων Χ περνώντας μέσα από τα μικροσκοπικά σωματίδια του κρυστάλλου δημιουργούν ένα σχήμα από κηλίδες πάνω σε φιλμ που τελικά στη συνέχεια προσκρούουν. Από το σχήμα αυτό που αποτυπώνεται στο φιλμ οι ειδικοί μελετητές αναγνωρίζουν έτσι τη γεωμετρική δόμηση.

Αυτή η τεχνική χρησιμοποιείται επίσης και στη μελέτη κραμάτων και ορυκτών, ακόμη δε και στη διερεύνηση της δομής και αυτού του DNA με καθοριστικό μάλιστα ρόλο στη Γενετική.

*Η κρυσταλλογραφία που εφαρμόζεται με ακτίνες Χ καλείται κρυσταλλογραφία ακτίνων Χ.
Φίνος Φιλμ

Η Φίνος Φιλμ είναι ελληνική εταιρεία παραγωγής ταινιών. Ιδρύθηκε το 1943 από τον Φιλοποίμενα Φίνο και λειτούργησε αδιάκοπα μέχρι το θάνατό του, το 1977. Από το 2006, ωστόσο, επανήλθε στην παραγωγή και χρηματοδότηση ταινιών με ταινίες όπως η "Uranya" του Κώστα Καπάκα και το remake του "Ο Ηλίας του 16ου". Ο συνολικός αριθμός των ταινιών ανήλθε στις 196 και σε 8 έκανε διανομή. Το διάστημα 1943-1977 (έτος θανάτου του Φιλοποίμενος) ήταν η μεγαλύτερη εταιρεία του κλάδου και μια από τις μεγαλύτερες στο χώρο της Ανατολικής Μεσογείου. Υπήρξε για χρόνια ανταγωνιστής με την εταιρεία Καραγιάννης - Καρατζόπουλος η οποία αποτελούσε την δεύτερη σε μέγεθος εταιρεία στην Ελλάδα.
Τσαρλς Ιμς

O Τσαρλς Ιμς ("Charles Ormond Eames", 17 Ιουνίου 1907 - 21 Αυγούστου 1978) ήταν Αμερικανός βιομηχανικός σχεδιαστής, αρχιτέκτονας και παραγωγός ταινιών που σχεδίασε πολλά σημαντικά προϊόντα του 20ού αιώνα, ειδικά στον τομέα της επίπλωσης. Τα σχέδιά του είναι πολύ λειτουργικά.

H κατοικία των Charles και Ray Eames, στη Santa Monica της Καλιφόρνια (1949), είναι ένα πειραματικό και αντισυμβατικό σπίτι που σχεδίασαν οι Ιμς για τον εαυτό τους και είναι ένα από τα πιο ενδιαφέροντα παραδείγματα κατοικίας της μοντέρνας αρχιτεκτονικής.
MGM Television

Η MGM Television είναι μεγάλη αμερικανική εταιρεία παραγωγής ταινιών. Έχει επίσης υπό την κατοχή της την κινηματογραφική εταιρεία MGM/UA Television, την οποία χρηματοδοτεί με σκοπό την εξαγωγή "ποιοτικά αναβαθμισμένων" ταινιών (σε σχέση με τις πιο εμπορικές που έχει αναλάβει η MGM Television).
Gloria al Bravo Pueblo

Το Gloria al Bravo Pueblo ("Δόξα στο Γενναίο Λαό") είναι ο εθνικός ύμνος της Βενεζουέλας και υιοθετήθηκε στις 25 Μάη του 1881. Τον ύμνο έγραψε ο Βισέντε Σάλιας (Vicente Salias), ενώ συνθέτης είναι ο Χουάν Χοσέ Λανδαέτα (Juan José Landaeta).
Γεωργία Βασιλειάδου

Η Γεωργία Βασιλειάδου (1 Ιανουαρίου 1897 - 12 Φεβρουαρίου 1980) ήταν Ελληνίδα ηθοποιός. Έπαιξε κυρίως σε κωμωδίες του κινηματογράφου.
Γκουίνεβιρ

thumb|200px|"Η βασίλισσα Γκουίνεβιρ", του Γουίλιαμ Μόρρις

Η βασίλισσα Γκουίνεβιρ είναι η γυναίκα του Βασιλιά Αρθούρου. Το όνομά της προέρχεται από το ουαλικό "Gwenhwyfar", που σημαίνει "Λευκή Νεράιδα" ή "Λευκό Φάντασμα".

Η Γκουίνεβιρ είναι περισσότερο γνωστή για την ερωτική σχέση της με τον αρχηγό των Ιπποτών του Αρθούρου, Λάνσελοτ. Η προδοσία τους απέναντι στον Αρθούρο σηματοδοτεί την αρχή της πτώσης του βασιλείου.

Όταν αποκαλύπτεται η σχέση τους, ο Λάνσελοτ φεύγει μακριά για να σωθεί, ενώ ο Αρθούρος απρόθυμα καταδικάζει τη βασίλισσά του να καεί στην πυρά. Γνωρίζοντας πως ο Λάνσελοτ θα προσπαθήσει να σταματήσει την εκτέλεση, στέλνει πολλούς από τους Ιππότες του να φρουρούν την πυρά, αν κι ο Γκάβιν αρνείται να συμμετάσχει. Ο Λάνσελοτ φτάνει και σώζει τη Γκουίνεβιρ, αλλά στη μάχη που ακολουθεί σκοτώνονται δυο αδέρφια του Γκάβιν, ο οποίος εξαγριωμένος ωθεί τον Αρθούρο σε πόλεμο με το Λάνσελοτ. Όταν ο Αρθούρος πηγαίνει στη Γαλλία για να πολεμήσει το Λάνσελοτ, αφήνει τη Γκουίνεβιρ υπό την προστασία του γιου του, Μόρντρεντ, ο οποίος όμως σχεδιάζει να παντρευτεί ο ίδιος τη βασίλισσα και να ανεβεί στο θρόνο. Σε κάποιες εκδοχές, η Γκουίνεβιρ δέχεται την πρόταση του Μόρντρεντ, αλλά σε άλλες κρύβεται στον Πύργο του Λονδίνου και μετά βρίσκει καταφύγιο σε ένα μοναστήρι.

Μαθαίνοντας την προδοσία, ο Αρθούρος επιστρέφει στη Βρετανία και σκοτώνει το Μόρντρεντ στη μάχη του Κάμλαν, τραυματίζεται όμως ο ίδιος θανάσιμα και μεταφέρεται στο νησί του Άβαλον είτε από το Μέρλιν, σύμφωνα με το θρύλο, είτε από την ίδια τη Μοργκάνα λε Φέι. Η Γκουίνεβιρ συναντάει το Λάνσελοτ για τελευταία φορά κι έπειτα επιστρέφει στο μοναστήρι, όπου και περνάει το υπόλοιπο της ζωής της.
Ιστορία της Καθολικής Εκκλησίας

Η Ιστορία της Καθολικής Εκκλησίας καλύπτει μια περίοδο 2.000 χρόνων, κάνοντας την Εκκλησία ένα από τους παλαιότερους θρησκευτικούς θεσμούς στην ιστορία. Η ιστορία της Καθολικής Εκκλησίας είναι μεγάλη και πολύπλοκη, καλύπτει πολλές διαφορετικές εποχές στις οποίες η Εκκλησία πρωτοστάτησε στην διαμόρφωση του Δυτικού πολιτισμού όπως τον ξέρουμε σήμερα. 

Η αρχικά ενιαία εκκλησία των αποστολικών χρόνων διασπάστηκε με το σχίσμα του 1054 σε Ανατολική Ορθόδοξη Εκκλησία και δυτική Καθολική Εκκλησία. Η δεύτερη μεγάλη διάσπαση επήλθε τον ΙΣΤ' αιώνα με το κίνημα των Διαμαρτυρομένων. Η Καθολική Εκκλησία υπήρξε κινητήρια δύναμη σε μερικά από τα σημαντικότερα γεγονότα της παγκόσμιας ιστορίας όπως ο εκχριστιανισμός της Ευρώπης και της Αμερικής και η ίδρυση Πανεπιστημίων, ο μοναχισμός και η ανάπτυξη των Τεχνών, της Μουσικής και της Αρχιτεκτονικής, η Ιερά Εξέταση, οι Σταυροφορίες και η αναλυτική φιλοσοφική μέθοδος.
Αλέξανδρος Μαυροκορδάτος

Ο Αλέξανδρος Μαυροκορδάτος (Κωνσταντινούπολη, 3 Φεβρουαρίου 1791 - Αίγινα, 6 Αυγούστου 1865) ήταν κυρίαρχη προσωπικότητα στις τάξεις των εκσυγχρονιστών, διπλωμάτης και πολιτικός που διαδραμάτισε σημαντικό ρόλο στην πολιτική ζωή του τόπου κατά την Επανάσταση και στις πρώτες μετεπαναστατικές δεκαετίες. Έδρασε αρχικά στις παραδουνάβιες ηγεμονίες λαμβάνοντας πολιτικές θέσεις δίπλα στον θείο του Ιωάννη Καρατζά, εγκαταστάθηκε στην Πίζα (αποτελώντας επίλεκτο μέλος του ομώνυμου κύκλου) και στη συνέχεια κατέβηκε στην Ελλάδα για να λάβει μέρος στην επανάσταση του 1821. Αναρριχήθηκε στα ανώτατα αξιώματα σε σύντομο χρόνο αναλαμβάνοντας, διαδοχικά, πρόεδρος της Πρώτης Εθνοσυνέλευσης, του Εκτελεστικού Σώματος και στη συνέχεια του Βουλευτικού. Μετά την επανάσταση ηγήθηκε της αντιπολίτευσης εναντίον του Καποδίστρια, ως εκφραστής της αγγλικής πολιτικής και συμμετείχε ενεργά στην πολιτική ζωή της Ελλάδας διατελώντας τέσσερις φορές πρωθυπουργός, εντός της περιόδου 1822 - 1844. 

Ο Μαυροκορδάτος είναι μια από τις περισσότερο αμφιλεγόμενες για την κοινή γνώμη προσωπικότητες της Επανάστασης.
Μάνχαϊμ

Το Μάνχαϊμ (γερμ. "Mannheim" και παλαιότερα στα ελληνικά "Μανχάϊμ") είναι πόλη της νότιας Γερμανίας στα βορειοδυτικά του ομόσπονδου κρατιδίου της Βάδης-Βυρτεμβέργης (συνολικής έκτασης 36.000 τ.χλμ. και πληθυσμού 11 εκ.) με πληθυσμό 307.640 κατοίκους. Είναι η δεύτερη μεγαλύτερη πόλη του κρατιδίου μετά την πρωτεύουσα Στουτγκάρδη. Είναι κτισμένη στη δεξιά όχθη του Ρήνου εκεί που συναντιέται με τον ποταμό Νέκαρ. Στην αριστερή όχθη του ποταμού Ρήνου βρίσκεται η εξίσου μεγάλη πόλη Λούντβιχσχαφεν. Σύμβολο της πόλης Μάνχαϊμ είναι ο "Wasserturm" (ο πύργος νερού), που βρίσκεται ανατολικά του κέντρου της πόλης.
Παγκόσμιο Πρωτάθλημα Καλαθοσφαίρισης Γυναικών 2006

Το Παγκόσμιο Πρωτάθλημα Καλαθοσφαίρισης Γυναικών 2006 ("FIBA World Championship for Women 2006") διεξήχθη στη Βραζιλία. Διοργανώθηκε από τη Διεθνή Ομοσπονδία Καλαθοσφαίρισης (FIBA), σε συνεργασία με την Ομοσπονδία της Βραζιλίας.

Η διοργάνωση ξεκίνησε στις 12 Σεπτεμβρίου 2006 και έληξε με τον τελικό της 23ης Σεπτεμβρίου στο Σάο Πάολο.
Ανόργανη ένωση

Ανόργανη ένωση (αγγλικά "inorganic compound") είναι κάθε χημική ένωση που θεωρείται παραδοσιακά ότι προέρχεται από γεωλογικά συστήματα. Σε αντιδιαστολή, οι οργανικές ενώσεις θεωρούνται (επίσης παραδοσιακά) ότι βρίσκονται σε βιολογικά συστήματα. Ωστόσο, ο διαχωρισμός ανόργανων και οργανικών ενώσεων δε είναι πάντα σαφής. Γενικά, η οργανική χημεία αναφέρεται παραδοσιακά σε χημικές ενώσεις που (πάντα) περιέχουν άνθρακα, ενώ η ανόργανη αναφέρεται (συνήθως) σε ενώσεις που δεν τον περιέχουν. Σημειώστε, επιπλέον, ότι υπάρχουν στη Γη (τουλάχιστον) και πολλά ορυκτά που είναι βιολογικής προέλευσης, αλλά έχουν υποστεί γεωλογικές διεργασίες. Οι βιολόγοι διαχωρίζουν τις οργανικές ενώσεις από τις ανόργανες με ένα διαφορετικό τρόπο που δεν λαμβάνει υπόψη (ως κύριο κριτήριο) στα μόρια (με την ευρεία έννοια) των ενώσεων που εξετάζουν την παρουσία ατόμων άνθρακα. Αντίθετα, λαμβάνουν υπόψη ότι οι ενώσεις, που εμπλέκονταν σε μεταβολικές λειτουργίες σε ζωντανούς ιστούς, οξειδώνονται όταν εκτεθούν στο ατμοσφαιρικό οξυγόνο στο ανοικτό περιβάλλον, σχηματίζουν ενώσεις όπως το διοξείδιο του άνθρακα, παράγοντας έτσι δηλαδή ανόργανες ενώσεις που δεν προέρχονται από γεωλογικές διεργασίες. Η IUPAC, ένας οργανισμός που ασχολείται με την αναγνώριση και τον ορισμό χημικών όρων, δεν προσφέρει ορισμούς ούτε για τις ανόργανες ούτε για τις οργανικές ενώσεις. Έτσι, ο διαχωρισμός των δυο αυτών ειδών χημικών ενώσεων παραμένει διεθνώς σε ανοικτή διχογνωμία. Η διάκριση, ωστόσο, παραμένει ενεργή για ιστορικούς αλλά και αρκετούς πρακτικούς λόγους. 

Οι κυριότερες ανθρακούχες ενώσεις που συνήθως θεωρούνται ανόργανες είναι οι ακόλουθες:
# Τα καρβίδια μετάλλων και μεταλλοειδών. Παραδείγματα: καρβίδιο του λιθίου (Li2C2), ανθρακασβέστιο (CaC2), ανθρακαργίλιο (Al4C4), καρβίδιο του πυριτίου (SiC).
# Το ασταθές ανθρακικό οξύ (H2CO3), καθώς και τα όξινα και ουδέτερα άλατά του. Παραδείγματα: όξινο ανθρακικό νάτριο (NaHCO3), ανθρακικό νάτριο (Na2CO3), ανθρακικό ασβέστιο (CaCO3). 
# Το μονοξείδιο του άνθρακα (CO) και το διοξείδιο του άνθρακα (CO2).
# Το υδροκυάνιο (HCN), το υδροϊσοκυάνιο (HNC), το δικυάνιο (CN2), το κυανικό οξύ (HOCN), το Ϊσοκυανικό οξύ (HONC), το Θειοκυανικό οξύ (HSCN), τα κυανιούχα, τα κυανικά και τα θειοκυανιούχα άλατα. Παραδείγματα: κυανιούχο νάτριο (NaCN), κυανικό νάτριο (NaCNO), θειοκυανιούχο νάτριο (NaSCN).
# Σύμπλοκες ενώσεις που περιέχουν μόνο ανόργανους ανθρακούχους συναρμοτές, όπως CO, CO2, CN, CNO ή και SCN, αλλά κανέναν οργανικό. Παραδείγματα: σιδηροκυανιούχο κάλιο [K4Fe(CN)6], σιδηρηκυανιούχο κάλιο [K3Fe(CN)6].

Υπάρχουν και ορισμένες ενώσεις για τις οποίες υπάρχει σημαντική διχογνωμία για το αν θεωρούνται ανόργανες ή οργανικές. Παραδείγματα τέτοιων ενώσεων αποτελούν, ο διθειάνθρακας (CS2), το φωσγένιο (COCl2) και ο τετραχλωράνθρακας (CCl4).
Σόλνα

thumb|200px|Η θέση του δήμου στο χάρτη της ευρύτερης περιοχής της Στοκχόλμης.
Η Σόλνα (σουηδικά: "Solna Stad"), είναι δήμος της Σουηδίας. Ανήκει στην περιφέρεια της πρωτεύουσας, Στοκχόλμης και διαθέτει πληθυσμό 69.909 κατοίκων (2009).

Στο δήμο εδρεύει ένας από τους μεγαλύτερους αθλητικούς συνδέσμους της χώρας, η ΑΪΚ Στοκχόλμης. Στο δήμο αυτό επίσης βρίσκεται το μεγαλύτερο ποδοσφαιρικό στάδιο της χώρας, το Ρόσουντα, όπου φιλοξενήθηκε το 1958 ο τελικός του Παγκοσμίου Κυπέλλου.

Ο δήμος επίσης διαθέτει μεγάλα πάρκα, ενώ εξυπηρετείται από σταθμό του μετρό.
Σημαία της Βενεζουέλας

[[Αρχείο:FIAV 100100.svg|20px|]] Λόγος σημαίας: 2:3,
[[Αρχείο:FIAV 011011.svg|20px|]] Λόγος σημαίας: 2:3

Η σημαία της Βενεζουέλας χρονολογείται από το 1811, κατά την έναρξη δηλαδή του αγώνα για ανεξαρτησία στη χώρα. Το κύριο σχέδιο περιλαμβάνει τρεις οριζόντιες λωρίδες, χρώματος κίτρινου, μπλε και κόκκινου. Αργότερα προστέθηκαν μια σειρά αστέρια στο κέντρο της σημαίας (σήμερα οκτώ τον αριθμό) και στο άνω αριστερό άκρο της ένα έμβλημα (το Εθνόσημο της Βενεζουέλας). 

Σύμφωνα με την σημερινή ερμηνεία τα χρώματα αντιπροσωπεύουν: 
*το κίτρινο όλο το χρυσάφι που έχει βρεθεί στη Βενεζουέλα
*το μπλε τις θάλασσες, τα ποτάμια και τον ουρανό της Βενεζουέλας
*το κόκκινο το αίμα που χύθηκε για την ανεξαρτησία της Βενεζουέλας

[[Αρχείο:FIAV historical.svg|23x15px]] Η επτάστερη σημαία, σε χρήση την περίοδο 1930–2006.
Η τελευταία αλλαγή που έγινε στο έμβλημα και στη σημαία ήταν το 2006, οπότε και το άλογο στο έμβλημα παρουσιάστηκε να στρέφεται προς τα αριστερά, προστέθηκε τόξο και βέλος που αντιπροσωπεύει τους ιθαγενείς της Βενεζουέλας, μία μανσέτα που αντιπροσωπεύει το μόχθο των εργατών, ενώ στα αρχικά 7 αστέρια, προστέθηκε ένα ακόμα, που συμβολίζει την Επαρχία της Γουϊάνας. Η σημαία υιοθετήθηκε στις 7 Μαρτίου 2006 και προκάλεσε πολλές αντιδράσεις.

[[Αρχείο:FIAV historical.svg|23x15px]] Σημαία της Βενεζουέλας (1863–1905)
Η χώρα έχει Σύνταγμα από τις 30 Δεκεμβρίου του 1999.
ARP spoofing

Το ARP spoofing ("πλαστοπροσωπεία ARP") ή ARP poisoning ("δηλητηρίαση ARP") είναι ένας τύπος παραβίασης σε δίκτυο υπολογιστών το οποίο βασίζεται στο πρωτόκολλο ARP.

Ο κακόβουλος χρήστης μπορεί, μεταδίδοντας (αγγλ. broadcast) λανθασμένα πακέτα ARP, να μπερδέψει άλλους host ώστε να στείλουν τα πλαίσια δεδομένων (αγγλ. data frames) τους σε άλλον υπολογιστή χωρίς να το αντιληφθούν. Μπορεί τότε να παρακολουθήσει την επικοινωνία μεταξύ (π.χ. ως βάση για μια επίθεση τύπου man-in-the-middle attack):
# δύο host
# ενός host και ενός υποδικτύου
# ενός host και του Διαδικτύου 
# οποιοδήποτε συνδυασμό των παραπάνω παραβιάσεων

Έχει επίσης την δυνατότητα να αποκλείσει έναν host από ένα δίκτυο (βλ. denial-of-service attack).
Μαγδεβούργο

Το Μαγδεβούργο (γερμανικά: Magdeburg) είναι πόλη στην Γερμανία και η πρωτεύουσα του κρατιδίου της Σαξονίας-Άνχαλτ. Είναι χτισμένο στις όχθες του ποταμού Έλβα και είναι ένα από τα μεγαλύτερα λιμάνια του. Ο πληθυσμός της ανέρχεται στους 228.515 κατοίκους (2005).
Αθανάσιος Ευταξίας

Ο Αθανάσιος Ευταξίας (1849 - 5 Φεβρουαρίου 1931) ήταν Έλληνας πολιτικός, βουλευτής, υπουργός και πρωθυπουργός για μικρό χρονικό διάστημα κατά τη δικτατορία του 1926.
Πετρόμπεης Μαυρομιχάλης

Άγαλμα του Πετρόμπεη Μαυρομιχάλη στην [[Αρεόπολη]].

Ο Πετρόμπεης Μαυρομιχάλης (πραγματικό όνομα: Πέτρος Μαυρομιχάλης) (Αρεόπολη Μάνης, 1765 - Αθήνα, 17 Ιανουαρίου 1848) ήταν Έλληνας οπλαρχηγός και πολιτικός. Ήταν γόνος της ιστορικής μανιάτικης οικογένειας των Μαυρομιχαλαίων, τελευταίος Μπέης της Μάνης, οπλαρχηγός του 1821, αναδειχθείς "αρχιστράτηγος των σπαρτιατικών δυνάμεων" και πρωθυπουργός της Ελλάδας από τη θέση του προέδρου του Εκτελεστικού Σώματος του ελληνικού κράτους.
Αχάια Κλάους

Η Αχάια Κλάους ("Achaia Clauss") αποτελεί φημισμένη και ιστορική οινοποιία με έδρα την Πάτρα.
Ντίνσλακεν

Το Ντίνσλακεν (γερμανικά: " Dinslaken") είναι πόλη της Γερμανίας. Βρίσκεται στο βορειοδυτικό μέρος της κοιλάδας του Ρουρ, στο ομόσπονδο κρατίδιο της Βόρειας Ρηνανίας-Βεστφαλίας. Διοικητικά ανήκει στην περιφέρεια Ντίσελντορφ.
Γκάλαχαντ

thumb|Σερ Γκάλαχαντ
Στον Αρθουριανό κύκλο, ο Γκάλαχαντ είναι ένας από τους Ιππότες της Στρογγυλής Τραπέζης του Βασιλιά Αρθούρου κι ένας από τους τρεις ευρετές του Αγίου Δισκοπότηρου. Είναι ο νόθος γιος του Λάνσελοτ κι είναι γνωστός για τη γενναιότητα και την αγνότητά του.

Ο Γκάλαχαντ προέρχεται από την ένωση του Λάνσελοτ με την κόρη του Βασιλιά Pelles, Ελέιν, όταν η τελευταία με μαγικό τρόπο ξεγέλασε το Λάνσελοτ και κοιμήθηκε μαζί της, νομίζοντας πως είναι η Βασίλισσα Γκουίνιβερ. Ο Μέρλιν ο Μάγος προφητεύει ότι ο Γκάλαχαντ θα ξεπεράσει σε ανδρεία τον πατέρα του και θα επιτύχει στην αποστολή του για το Άγιο Δισκοπότηρο.

Αργότερα ο Γκάλαχαντ βρίσκει τον πατέρα του, ο οποίος και τον χρίζει Ιππότη κι έρχεται στο Κάμελοτ. Χωρίς να συνδειτοποιήσει τον κίνδυνο που διέτρεχε, ο Γκάλαχαντ έφτασε στη Στρογγυλή Τράπεζα και κάθισε στην Επικίνδυνη Θέση. Η θέση αυτή παρέμενε κενή για το μοναδικό άτομο που θα έφερνε εις πέρας την αποστολή για το Άγιο Δισκοπότηρο κι οποιοσδήποτε άλλος καθόταν εκεί έβρισκε το θάνατο. Ο Γκάλαχαντ όμως επέζησε κι ο Βασιλιάς Αρθούρος του έθεσε ως δοκιμασία να τραβήξει ένα σπαθί από ένα βράχο. Όταν το πραγματοποιεί κι αυτό, ο Αρθούρος ανακηρύσσει τον Γκάλαχαντ το μεγαλύτερο ιππότη και τον καλεί να ενταχθεί στον Κύκλο των Ιπποτών της Στρογγυλής Τραπέζης. Ύστερα από ένα όραμα με το Άγιο Δισκοπότηρο, ξεκινάει η αποστολή για την ανεύρεσή του, την οποία και ολοκληρώνει επιτυχώς.
Άουγκσμπουργκ

Το Άουγκσμπουργκ (γερμανικά: "Augsburg", ) (παλαιότερα Αυγούστα, λατ. "Augusta") είναι πόλη στην νότιο-κεντρική Γερμανία. Είναι η πρωτεύουσα του ομώνυμου νομού, αλλά και της διοικητικής περιφέρειας της Σουαβίας της Βαυαρίας και βρίσκεται στη συμβολή των ποταμών Βέρταχ και Λεχ. Ο πληθυσμός ανέρχεται σε 295.135 κατοίκους (στοιχεία 31 Δεκεμβρίου 2018).
Δεμένικα

Τα Δεμένικα είναι οικισμός της Δημοτικής Κοινότητας Σαραβαλίου του νομού Αχαΐας και ανήκει στον διευρυμένο Δήμο Πατρέων.
Νίκος Κοντοχριστόπουλος

Ο Νίκος Κοντοχριστόπουλος είναι αθλητής της ξιφασκίας. Ανήκει στην ομάδα του ΑΟΞ Αιγάλεω. Έχει στο ενεργητικό του σημαντικές πανελλαδικές και διεθνείς διακρίσεις στο ξίφος ασκήσεων, τα τελευταία χρόνια. Το 2007 τιμήθηκε με ειδικό βραβείο ανερχόμενου ταλέντου από τον ΠΣΑΤ κατά τη βράβευση των κορυφαίων της χρονιάς.
Γιάννης Οικονομίδης

Ο Γιάννης Οικονομίδης (1967) είναι Κύπριος κινηματογραφικός σκηνοθέτης και σεναριογράφος, που εργάζεται στην Ελλάδα και θεωρείται ένας από τους κορυφαίους δημιουργούς του σύγχρονου ελληνικού σινεμά.. Οι ταινίες του ερευνούν το θέμα της βίας, συναισθηματικής και σωματικής, την κατάρρευση της μικροαστικής κοινωνίας και τις παθογένειες της σημερινής οικογένειας. Χαρακτηρίζονται δε από τη χρήση έντονης βωμολοχίας και υπερβάλλουσας βίας.

Ο Οικονομίδης έχει επίσης ερμηνεύσει μικρούς ρόλους σε ταινίες όπως οι "Suntan" του Αργύρη Παπαδημητρόπουλου και "Μαζί ή τίποτα" του Φατίχ Ακίν. Εκτός από τον κινηματογράφο έχει ασχοληθεί με το θέατρο και την ποίηση.
Βάσω Κατράκη

Η Βάσω Κατράκη (Αιτωλικό, 5 Ιουλίου 1914 - 27 Δεκεμβρίου 1988) ήταν Ελληνίδα ζωγράφος και διακεκριμένη χαράκτρια.
Κασσάνδρεια

Η Κασσάνδρεια (και Κασσανδρεία) είναι κωμόπολη της περιφερειακή ενότητας Χαλκιδικής. Ανήκει στη δημοτική κοινότητα Κασσανδρείας, του δήμου Κασσάνδρας (του οποίου αποτελεί την έδρα) και σύμφωνα με την απογραφή του 2011 έχει 2.775 κατοίκους. Αποτελεί το οικονομικό, πνευματικό και πολιτιστικό κέντρο της περιοχής. 

Πήρε το όνομά της από το Κάσσανδρο, που είχε χτίσει πόλη με το όνομα Κασσάνδρα στον ισθμό της Κασσάνδρας.
Έπαφος

Στην ελληνική μυθολογία ο Έπαφος ήταν γιος του Δία και της Ιούς, που ίδρυσε πολλές πόλεις στην Αίγυπτο.
Επιμηλίδες

Στην ελληνική μυθολογία οι Επιμηλίδες ήταν οι Νύμφες που είχαν την έγνοια των προβάτων. Οι Μεσσάπιοι έλεγαν τον παρακάτω μύθο γι' αυτές:

Μια μέρα κάποιοι βοσκοί είδαν τις Νύμφες αυτές να χορεύουν γύρω από το ιερό τους. Αγνοώντας ότι είχαν να κάνουν με θεότητες, τις πείραξαν κοροϊδευτικά και είπαν ότι εκείνοι μπορούσαν να χορέψουν καλύτερα. Οι Επιμηλίδες δέχθηκαν την πρόκληση. Οι βοσκοί όμως χόρευαν άτεχνα και έτσι νικήθηκαν σε αυτό τον ανεπίσημο αγώνα. Οι Επιμηλίδες τότε για να τους τιμωρήσουν τους μεταμόρφωσαν επί τόπου σε δέντρα. Οι κάτοικοι της περιοχής ισχυρίζονταν ότι τη νύχτα άκουγαν κραυγές να βγαίνουν από τους κορμούς των δέντρων.
Εντωρία

Η Εντωρία είναι η πρωταγωνίστρια ενός ρωμαϊκού μύθου, που τον διηγείται ο Πλούταρχος και σχετίζεται με την ίδρυση του ναού του Σατούρνου (του αντίστοιχου του ελληνικού Κρόνου).

Ο μύθος αυτός αποτελεί αντιγραφή του ελληνικού μύθου της Ηριγόνης: Τον καιρό που ο Σατούρνος ζούσε στην Ιταλία (τη λεγόμενη «Χρυσή Εποχή»), ένας χωρικός, ο Ικάριος, φιλοξένησε τον θεό. Ο θεός όμως συνευρέθηκε με την κόρη του χωρικού, την Εντωρία, και απέκτησαν μαζί 4 παιδιά: τον Ιανό, τον Ύμνο, τον Φαύστο και τον Φήλικα (= «Ευτύχιο»).

Ο Σατούρνος (που στη ρωμαϊκή μυθολογία είναι ο θεός της γεωργίας) δίδαξε στον Ικάριο την καλλιέργεια της αμπέλου και την παρασκευή του κρασιού, παρακινώντας τον να μεταβιβάσει και στους γείτονές του τις γνώσεις που του είχε μεταδώσει. Ο Ικάριος πράγματι κάλεσε τους γείτονες και τους έδωσε και ήπιαν κρασί για πρώτη φορά στη ζωή τους, πράγμα που τους βύθισε σε βαθύ ύπνο. Μόλις ξύπνησαν, νόμισαν ότι ο Ικάριος είχε προσπαθήσει να τους δηλητηριάσει. Για τον λόγο αυτό τον σκότωσαν με λιθοβολισμό. Τότε τα εγγόνια του από τη λύπη τους κρεμάστηκαν. Στη συνέχεια έπεσε επιδημία στον τόπο εκείνο. Ρώτησαν το Μαντείο των Δελφών και αυτό απάντησε ότι η επιδημία ήταν συνέπεια του θυμού του θεού.

Ο Λουτάτιος Κάτουλλος για να εξευμενίσει τον Σατούρνο ίδρυσε ένα ναό του στους πρόποδες του Καπιτωλίου, καθώς και ένα θυσιαστήριο διακοσμημένο με τέσσερα πρόσωπα (δηλαδή των παιδιών της Εντωρίας). Ο Σατούρνος μεταμόρφωσε όλη την οικογένεια του Ικαρίου σε αστερισμό.
Τουρκικές γλώσσες

thumb|385px|γεωγραφική κατανομή των τουρκικών γλωσσών

Οι τουρκικές γλώσσες είναι μια γλωσσική οικογένεια που αποτελείται από περίπου τριάντα γλώσσες που μιλιούνται σε μια αχανή περιοχή του ευρασιατικού χώρου, από την Ανατολική Ευρώπη ως τη Σιβηρία και τη δυτική Κίνα. Υπολογίζεται ότι αποτελεί μητρική γλώσσα για 140 εκατομμύρια και δεύτερη γλώσσα για δεκάδες εκατομμύρια ανθρώπους. Οι τουρκικές γλώσσες θεωρούνται παραδοσιακά ότι ανήκουν στην αλταϊκή γλωσσική οικογένεια.

Τουρκικές γλώσσες μιλιούνται από τους τουρκικούς λαούς της Ρωσικής Ομοσπονδίας, σε πολλές δημοκρατίες της Κεντρικής Ασίας -Ουζμπεκιστάν, Καζακστάν, Κιργιζία, Τουρκμενιστάν και Αζερμπαϊτζάν, από τμήματα του πληθυσμού στο Ιράν, το Αφγανιστάν και τη Μογγολία, καθώς και στην Τουρκία.

Από τις τουρκικές γλώσσες αυτή με τους περισσότερους ομιλητές είναι η τουρκική γλώσσα που μιλιέται στην Τουρκία.
Έρμος

Με το όνομα Έρμος αναφέρονται τα παρακάτω τρία διαφορετικά πρόσωπα της ελληνικής μυθολογίας

# Αθηναίος που καταγόταν από αριστοκρατική οικογένεια. Ο Έρμος συνόδευσε τον Θησέα στην εκστρατεία του εναντίον των Αμαζόνων. Κατά την επιστροφή του από αυτή την εκστρατεία, ο Θησέας ίδρυσε την Πυθόπολη στη Νίκαια της Βιθυνίας, οπότε άφησε εκεί τον Έρμο μαζί με άλλους δύο συντρόφους του για να συντάξουν τους νόμους της νέας αυτής πόλεως.
# Ο ένας από τους 50 γιους του Αιγύπτου. Μητέρα του ήταν η Ναϊάδα Καλιάδνη. Ο Έρμος πήρε ως σύζυγό του τη Δαναΐδα Κλεοπάτρα, η οποία τον δολοφόνησε την πρώτη νύχτα του γάμου, όπως έπραξαν και οι 48 από τις αδελφές της (βλ. Δαναΐδες).
# Ποτάμιος θεός, γιος του Ωκεανού και της Τηθύος, που αντιστοιχούσε στον ποταμό Έρμο της Λυδίας, τον σημερινό Γκεντίζ της Τουρκίας. Τον θεωρούσαν πατέρα των «Λυδίων Νυμφών».
Λουκία της Τρίπολης

Η Λουκία της Τρίπολης (πέθανε το 1299), τελευταία κόμισσα της Κόμισσα της Τρίπολης (1287 - 1289) ήταν κόρη του Βοϊμόνδου ΣΤ' της Αντιόχειας και της Σιβύλλας της Αρμενίας. Η Λουκία διαδέχθηκε τον αδελφό της Βοημούνδο Ζ΄ της Τρίπολης (1287). 

Η μητέρα της μετά τον πρόωρο θάνατο του αδελφού της διόρισε αντιβασιλιά τον Βερτράνδο του Ζιμπελέ, που σύντομα έγινε πολύ αντιδημοτικός στην κοινότητα της πόλης. Κλήθηκε τότε η Λουκία από την Οσέρ της Γαλλίας, όπου βρισκόταν και είχε παντρευτεί τον Ναρζό του Τουσί, να κυβερνήσει την πόλη. Βρέθηκε αμέσως αντιμέτωπη με τους Γενοβέζους και με την κοινότητα της πόλης: οι Γενοβέζοι υπό τον Μπενεντέτο Ζαχαρία, ήθελαν μια δική τους διοίκηση κατευθυνόμενη από την Γένοβα, αλλά αναπάντεχα συμμάχησαν με την Λουκία. Η Βενετία και η Πίζα εξοργισμένες από την απόφαση της Γένοβας κάλεσαν τον Μαμελούκο σουλτάνο Καλαούν να επιτεθεί στην Τρίπολη, που ήταν ήδη αρκετά εξασθενημένη. Η πολιορκία της Τρίπολης κράτησε έναν μήνα. Τελικά η άλωση έγινε στις 26 Απριλίου 1289. Δύο χρόνια αργότερα, η Άκρα, η μοναδική κτήση των Σταυροφόρων που είχε απομείνει, έπεσε κι αυτή. 




Κατηγορία:Κόμητες της Τρίπολης
Βοημούνδος Ζ΄ της Τρίπολης

Ο Βοημούνδος Ζ΄ της Τρίπολης (1261 - 19 Οκτωβρίου 1287) ήταν κόμης της Τρίπολης και τιτουλάριος πρίγκιπας της Αντιόχειας (1275 - 1287).
Εριφύλη

Ο [[Πολυνείκης]] προσφέρει στην Εριφύλη το περιδέραιο της Αρμονίας. Ερυθρόμορφη [[οινοχόη]] από τον «ζωγράφο του Μανχάιμ, περ. 450–440 π.Χ., [[Μουσείο του Λούβρου]].
Στην ελληνική μυθολογία η Εριφύλη ήταν κόρη του Ταλαού, βασιλιά στο Άργος, και αδελφή του Αδράστου.